**iubirea în strigăt**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

unde ești, cine sunt,

cine ești, până când

mai aveai undeva vreo mirare?

care noi, care tu, pentru ce, pentru cât

mai aud în văzduh nemișcare?

n-ai idei, n-am nici eu

vreun habar, vreun rabat

de iubiri neatinse de humă

și de-o fi într-un veac

de amurg, de-amintiri,

vom deschide o ușă în lume

într-o mare de chin, de visări,

de-adâncimi,

unde nu auzim

despărțirea,

nici iubirea în strigăt

nici chiar moartea în țipăt,

pe-o corabie de minciuni

și-adevăr

care eu, care noi, care timp

pe Pământ?

ce iubești, ce trăiești ,

ce te miri?